google/wiki40b huggingface dataset:
מוסטפא חאפז

ביוגרפיה

מוסטפא חאפז נולד באלכסנדריה שבמצרים בשנת 1922. בהגיעו לבגרות, התגייס לצבא המצרי והתקדם במהירות בסולם הדרגות. עד מהרה עשה לו שם ונחשב לאחד המוחות הגדולים והמוערכים בצבא. בשנת 1949, בדרגת רב-סרן, מונה לתפקיד "מפקד המודיעין המצרי ברצועת עזה". משימתו הוגדרה  כהפעלת כל פעולות הריגול בתוך ישראל, הריגול הנגדי ברצועה ופיקוח על האוכלוסייה הפלסטינית בה. במסגרת זו, הקים חאפז את "יחידת הפדאיון" שאנשיה נשלחו לפעול בדרום ישראל. באפריל 1956 הצליח חאפז להחדיר, במשך שבוע אחד, 200 אנשי פדאיון לתוך ישראל. הם רצחו תושבים בכפר חב"ד, במושב שפיר ובאשקלון. כן תקפו כלי רכב בכביש 40 ליד אחוזם ובכביש רמלה-לוד ואף הרגו כמה חיילי צה"ל. חלקה הדרומי של מדינת ישראל היה, למעשה, משותק בצל הטרור המתמשך. נשיא מצרים גמאל עבד אל נאצר הגיע במיוחד לעזה כדי ללחוץ את ידו של חאפז.
לאחר שמספר פעולות תגמול ישראליות נגד הפדאיון לא הצליחו להפסיק את החדירות, נאלץ דוד בן-גוריון לחרוג מערכיו בעניין דרכים לגיטימיות לפתרון בעיות ביחסים בינלאומיים, ובתחילת יוני 1956 הטיל על הרמטכ"ל משה דיין להפעיל את צה"ל בכל דרך אפשרית, לרבות חיסול ממוקד, כדי לפגוע בפעילות הפדאיון. דיין הטיל את המשימה על אגף המודיעין. ראש אמ"ן יהושפט הרכבי קבע את יחידה 504 כאחראית לביצוע הפעולה. מפקד היחידה, אל"ם רחביה ורדי, הטיל על בסיס דרום, ששכן בבאר שבע, לחסל את חאפז באמצעות משלוח ספר ממולכד בדואר. מפקד בסיס דרום, גליל אלישיב, הבין שאין אפשרות מעשית לשלוח ספר בדואר האזרחי, משום שהדבר לא היה מקובל בעזה, והחליט לבצע תרגיל עוקץ, שבעיקרו השתמש בסוכן כפול של בסיס דרום, אשר היה ידוע כאיש מהימן על חאפז. בביצוע התרגיל סייעו סגן מפקד הבסיס, יעקב זאגה (גזית), ומפעילו של הסוכן הכפול, צדוק אופיר. ואכן חאפז "קנה" את הפיתיון וב-11 ביולי 1956 נהרג כאשר פתח את החבילה שהכילה את הספר הממולכד. 
המצרים מעולם לא הודו בפומבי שחאפז נפגע על ידי ישראל. ב-12 ביולי פרסם העיתון המצרי אל-אהראם: "ביכבאשי מוצטפה חאפז, שהיה מוצב ברצועת עזה, נהרג בעלות רכבו על מוקש. חאפז היה מגיבורי מלחמת פלסטין ולחם לשחרורה. ההיסטוריה רשמה לזכותו מעשי גבורה, שמו זרע פחד ובהלה בישראל."
בדו"ח של ועדת חקירה מצרית, שהוגש לנשיא עבד אל נאצר, ואשר העתק ממנו נמצא בעת כיבוש עזה במבצע קדש, נאמר בין היתר: "זה היה תכנון שטני של המודיעין הישראלי, שאנשיו ניצלו את תמימותו של הסוכן הכפול ועשוהו מכשיר לביצוע מזימה שפלה. המודיעין הישראלי פעל בפיקחות ובדרכים עקלקלות".
בתו של חאפז, נוני דרויש, ייסדה בבגרותה את קבוצת ערבים למען ישראל.
חבילת גלים

חבילת גלים היא פתרון של משוואת גלים ליניארית הבנוי כאוסף של גלים מונוכרומטיים. חבילות גלים נמצאות בשימוש כדי לתאר פתרונות פיזיקליים של משוואות גלים במרחב אינסופי, כלומר פתרונות התופסים תחום סופי במרחב. זאת בניגוד לגלים מונוכרומטיים, הנמצאים בכל המרחב. בפרט, במכניקת קוונטים, חבילות גלים משמשות לתיאור הדינמיקה של חלקיקים. חבילות גלים הם כלי שימושי בהנדסת חשמל, בתחום של עיבוד אותות.

הגדרה פורמלית

אם מניחים שיחס הנפיצה של משוואת הגלים שבה מדובר נתון על ידי הפונקציה:  כאשר  היא תדירות הגל, ו- הוא וקטור הגל, אזי חבילת גלים מתוארת באופן כללי כסכום (או אינטגרל או סופרפוזיציה) של גלים מישוריים מונוכרומטיים:
 
כאשר  הוא המשקל של הגל המישורי המונוכרומטי . משקל זה ניתן לקבוע מצורת הגל בזמן  באמצעות טרנספורם פורייה:
במקרים רבים יחס הנפיצה של משוואת הגלים מתואר על ידי פונקציה  שאינה חד-ערכית. לדוגמה, יחס הנפיצה של גלים אלקטרומגנטיים הוא  (כאשר  היא מהירות האור) ולכן . במקרה זה הענפים השונים של יחס הנפיצה מתארים גלים הנעים בכיוונים מנוגדים, וקל להכליל את ההגדרה שלמעלה לצורך תיאורם. ברם, בדרך כלל חבילות גלים משמשות לתיאור של גלים הנעים בכיוון אחד, כיוון שתיאור של מקרים מורכבים יותר מתקבל מסופרפוזיציה שלהם.

מהירויות המאפיינות חבילות גלים

כאשר תחום אורכי הגל ממנו מרכבת החבילה קטן ביחס לסקלה האופיינית של השינויים ביחס הנפיצה, אפשר לאפיין את חבילת הגלים בעזרת שתי מהירויות. מהירויות אלו נובעות מהפיתוח של יחס הנפיצה לטור מסביב לאורך הגל המרכזי,  המרכיב את החבילה:
פיתוח זה מגדיר שתי מהירויות:

מהירות פאזה

מהירות הפאזה מוגדרת בתור:

זוהי מהירותו של גל מונוכרומטי בעל אורך גל  ותדירות , וזוהי גם מהירותו של הגל הנושא של חבילת הגלים.

מהירות חבורה

מהירות החבורה מוגדרת בתור:

והיא מהירות ההתקדמות של מעטפת הגל. ניתן לזהות מהירויות אלו בדוגמה (4) שלמעלה.
מהירות החבורה היא המהירות שבה ניתן להעביר אותות (כלומר מידע) והיא קטנה ממהירות האור.

דוגמה

כדוגמה למהירות חבורה ומהירות פאזה נסתכל על יחס הנפיצה של גלי רדיו ביונוספירה:

כאשר  היא תדירות קבועה הנקראת תדירות הפלזמה ו- היא מהירות האור. מהירות הפאזה ומהירות החבורה במקרה זה הן:

דוגמה זו מראה כי אף על פי שמהירות הפאזה יכולה להיות גדולה ממהירות האור, מהירות החבורה, שהיא המהירות בה ניתן להעביר מידע, קטנה ממהירות האור.

עקרון אי-הוודאות

הדוגמאות לעיל מראות שככל שחבילת הגלים מרוכזת במרחב מספרי הגל, כך היא רחבה יותר במרחב המקום. בפרט, אם התחום שחבילת הגלים תופסת במרחב המקום הוא מסדר גודל של , אזי רוחב התחום של אורכי הגל שתורם לחבילה הוא מתכונתי הפוך לרוחבה והוא מסדר גודל של  (למעשה, החסם התחתון למכפלה  מתקבל עבור חבילת גל גאוסיאנית). עקרון אי-הוודאות של הייזנברג נובע מתכונה זו.
ריק סניידר

ביוגרפיה

סניידר נולד וגדל בעיר באטל קריק שבמישיגן. ב-1975 סיים תואר ראשון באוניברסיטת מישיגן, ב-1979 תואר MBA במנהל עסקים וב-1982 תואר JD במשפטים. כמו כן הוא רואה חשבון מוסמך. הוא עבד בפירמת ראיית החשבון PWC ונהייה בה לשותף. ב-1991 מונה לסמנכ"ל תפעול בחברת המחשבים Gateway שבסיסה בקליפורניה וב-1996 מונה למנכ"ל החברה. ב-1997 חזר למישיגן והקים קרן הון סיכון ובהמשך הקים חברת השקעות וכן חברה לשירותי בריאות מקוונים. 
ב-2010 זכה בבחירות למשרת מושל מישיגן ברוב של 58%. הוא הושבע לתפקיד ב-1 בינואר 2011. בנובמבר 2014 זכה בבחירות לכהונה נוספת ברוב של 51%. כמושל נחל הצלחה בשיקום דטרויט מהמשבר הכלכלי בצעדים שכללו הכרזה על מנהל חירום והעברת הניהול הפיננסי לטיפולו. עם זאת, בינואר 2016 התגלתה עופרת במי השתייה של העיר פלינט, מה שגרר ביקורת על תפקודו של סניידר בעת המשבר.
סניידר הוא מתון ועמדותיו ממוצבות במרכז המפה הפוליטית.
סניידר נשוי לסו, אותה הכיר בעת עבודתו ב-PWC, ואב לשלושה.
שימור עובדים

שימור עובדים מתייחס ליכולתו של ארגון להחזיק את עובדיו במקום העבודה בפרק זמן מסוים. שימור עובדים יכול להיות מיוצג על ידי נתון פשוט (לדוגמה, שיעור החזקה של 80% בדרך כלל מצביע על כך שארגון החזיק 80% מעובדיו בפרק זמן נתון). עם זאת, ישנם שרואים בו שימור עובדים כמתייחס למאמצים על ידי מעסיקים שמנסים לשמור על עובדים בכוח העבודה שלהם. במובן זה, שימור הופך את האסטרטגיות ולא את התוצאה. בסביבה עסקית. 
מטרת המעסיקים היא בדרך כלל כדי להקטין תחלופת עובדים, עלויות הדרכה וכך להקטין את עלויות גיוס ואובדן של כשרון וידע ארגוני. על ידי יישום לקחים שהופקו ממעסיקי מושגי מפתח ארגוניים התנהגות יכולים לשפר את שיעורי החזקה ולהקטין את העלויות הכרוכות בתחלופה גבוהה. עם זאת, זה לא תמיד המקרה. מעסיקים יכולים לבקש "מחזור חיובי" לפיו הם שואפים לשמור רק עובדים שהם מחשיבים כבעלי ביצועים גבוהים.
לימוזינה אקספרס

היסטוריה

הפרויקט הוקם בשנת 2006 על ידי מייקל בנסון. בשנת 2007 פגש מייקל את DJ אסף אלמוג (כיום ידוע בשם DJ ASYA) והשניים החלו לעבוד ביחד. בשנת 2008 הצטרף לפרויקט אבנר חודורוב. בשנת 2009 יצא האלבום הראשון של לימוזינה בניהול שוקי וייס (לימוזינה) בחברת פונוקול. האלבום הורכב מחומר מקורי באנגלית וכמה גרסאות לשירים בעברית, בהן גם חידושים לשירי להקת משינה.
ההרכב כלל את שי ברוך ואיריס בנסון והופיע תחילה במועדונים קטנים. בניסיון להמשיך ולהתפתח הצטרפו להופעות הזמרת אודליה אילוז-אלמוג והגיטריסט נאור דיין, שגם השתתפו באלבום. ההרכב הגיע למקומות רבים כמו הזאפה, מועדון 8, רידינג 3, האנגר 11, איניגו מונטויה ועוד.
בשנת 2010 נפגשו מייקל ואבנר עם יניב גולד DJ, יוצר ומפיק, המוכר בשם אוניקס. ההכרות נוצרה לראשונה דרך הפייסבוק. שלושתם החלו לעבוד על מופע חדש הכולל גרסאות כיסוי בעברית ובאנגלית בעיקר משנות ה-80 וה-90 וגם על חומר מקורי. הם החלו לשתף פעולה עם יוצרי מוזיקה אלקטרונית ישראלים שגם מוכרים ברחבי העולם כדוגמת, אבי אלגרנטי (SPAESCAT) גולן אהרוני (sub6) בניסיון ליצור סאונד חדש להרכב.
ההרכב יצא לראשונה להופעה בחו"ל, בקאן, במסגרת פסטיבל תוכניות טלוויזיה. כשחזרו מקאן עבר ההרכב שינוי כששי ברוך, איריס בנסון, אודליה אלמוג ונאור דיין עזבו. מיי פיינגולד צורפה כזמרת. ינאי אסיף החל לנהל ולשווק את ההרכב ובהמשך גם להופיע עם ההרכב. השם שונה ל"לימוזינה אקספרס". כמו כן החל להופיע עם ההרכב נגן כלי ההקשה ירון רוזנברג.
ב-2011 הוזמן ההרכב על ידי שוקי וויס להופיע כמופע פותח ללהקת Roxette לפני 18 אלף איש בגני התערוכה.
מיי, שהייתה בהריון בחודש התשיעי, הסכימה להופיע וישירות מהבמה נסעה לביה"ח ללדת את בתה.
מאז היא מופיעה באופן קבוע עם לימוזינה אקספרס.
בסוף 2011 יניב ועקנין הצטרף להרכב.
ויקיפדיה הסרבית

היסטוריה

ויקיפדיה הסרבית נוצרה ב-16 בפברואר 2003 יחד עם ויקיפדיה הקרואטית. הדף הראשי של ויקיפדיה הסרבית מ-22 באפריל 2003 היה תרגום מאנגלית לסרבית על ידי משתמש בלתי מזוהה. משתמש אחר סיים את התרגום ב-24 במאי.
במהלך חודש ספטמבר 2003, הדף הראשי של ויקיפדיה הסרבית היה מוכן, יחד עם כמה ערכים בסיסיים. בגיליון אוקטובר 2003 של מגזין מקומי פורסמה כתבה על ויקיפדיה הסרבית שהוקמה, דבר שהוביל להצטרפות של משתמשים חדשים, חלקם רשומים ואילו חלקם אנונימיים. באותו זמן תורגם ממשק המשתמש לוויקיפדיה הסרבית.

גרסאות

השפה הסרבית משתמשת בשני כתבים, קירילי ולטיני. כאשר ויקיפדיה הסרבית נוסדה, היה בה רק הכתב הקירילי. עם זאת, מאחר ששני סוגי הכתבים נמצאים בשימוש נרחב על ידי דוברי סרבית, החל מאמץ לאפשר שימוש מקביל בשני סוגי הכתב. הניסיון הראשון היה שימוש בבוט, שיבצע תעתיק של כל מאמר, אך לאחר 1,000 תעתוקים של ערכים, הופסקה הפעולה בשל אילוצים טכניים. רעיון זה שימש מאוחר יותר בוויקיפדיה הסינית. לאחר כמה חודשים, המשימה הושלמה וכעת לכל מבקר באתר הסרבי יש את האפשרות לבחור את סוג הכתב בו הוא מעוניין באמצעות כרטיסייה בצד העליון של המאמר. 
אף על פי שעדיין ישנן בעיות טכניות קלות, התעתיק הקירילי-לטיני פועל בהצלחה.

הקהילה

מאז ישיבת הפתיחה שנערכה ביום שלישי, 15 בפברואר 2005 של חברי ויקיפדיה הסרבית, עורכים חברי הקהילה כנסים קבועים. נכון לספטמבר 2013, ערכו חברי הקהילה 253 מפגשים, בעיקר בבלגרד.
בשלהי 2005 החלו חברי הקהילה לערוך את המפגשים שלהם במרכז הנוער של בלגרד, אשר סיפק מקום מפגש בחינם. בחלק הראשון של ישיבות אלו, שנערך ביום שבת, 3 בדצמבר 2005, חברי הקהילה הקימו את קרן ויקימדיה הסרבית, שכללה אז את מונטנגרו, שהייתה באיחוד עם סרביה, בשם "ויקימדיה סרביה ומונטנגרו", (Викимедија Србије, Црне Горе).
בעקבות משאל העם שנערך במאי 2006, על היפרדות מונטנגרו מסרביה ופירוק האיחוד, שינה הארגון את שמו ל"ויקימדיה סרביה", (Викимедија Србије). מאוחר יותר באותה שנה, בדצמבר, נפתחה ועידת ויקימדיה אזורית של דרום-מזרח אירופה.
במשך השנים היו עוד שלושה כנסים אזוריים, כולם בחסות ויקימדיה הסרבית.

תוכן

ויקיפדיה הסרבית משתפת פעולה עם הפקולטה למתמטיקה של אוניברסיטת בלגרד, הפקולטה לפיזיקה ולכימיה, והפקולטה לפילולוגיה, כמו גם עם הפקולטה להנדסת חשמל של אוניברסיטת מונטנגרו. הסטודנטים שלומדים בפקולטות אלו, תרמו מדי פעם לוויקיפדיה הסרבית על ידי עריכת המאמרים שלה. 
בשל הדמיון בין הסוגים השונים של סרבו-קרואטית, אחת התרומות היא העתקה והתאמת מאמרים משפה אחת של ויקיפדיה אחרת, (סרבית, קרואטית, סרבו-קרואטי ו - בוסנים). 
מחלוקת פרצה ב-2006 על כ-10,000 מאמרים על צרפת שנוצרו על ידי בוט. הבעיה הייתה כזו מאמרים הצורך שעתוק, ותהליך זה היה איטי.
במהלך ספטמבר ואוקטובר 2007, נוצרו מאמרים חדשים על יותר מ-4,300 עיירות סרביה ו-1,250 עיירות ב מונטנגרו.
יצר הטוב

ביהדות, יצר הטוב הוא כינוי לכוח הפנימי שמסייע לאדם לגבור על היצר הרע.

מקורות

היצר הטוב כישות, אינו מוזכר מפורש בתנ"ך. ולהפך, נכתב מפורשות ש"יצר לב האדם רע מנעוריו".
ואולם בספרות חז"ל בתלמוד ובמדרש מוצאים אנו את היצר הטוב, שאותו מקבל או רוכש האדם כסיוע להתמודד עם היצר הרע.
במסכת ברכות דרש רב נחמן בר רב חסדא את כפל היו"ד בפסוק "וייצר ה' אלהים את האדם" - "שני יצרים ברא הקדוש ברוך הוא: אחד יצר טוב ואחד יצר הרע."
שלא כמו היצר הרע, שמולד באדם ומוטמע בתכונותיו, היצר הטוב נתפס כסייען חיצוני, שמגיע לסייע לאדם ביום הבר מצווה שלו, כשהוא מתחייב במצוות, כדי לעוזרו במלחמת היצר. רעיון זה מופיע בספר אבות דרבי נתן: "אמרו שלוש עשרה שנה גדול יצר הרע מיצר טוב. ממעי אמו של אדם היה גדל ובא עמו... לאחר י"ג שנה נולד יצר טוב". לפי דברי הרד"ק, היצר הטוב מגיע בתהליך נרכש "כי אין בו יצר טוב בפועל עד שיגדל ויקנהו מעט מעט".
זאת הסיבה שהיצר הטוב נקרא גם ילד מסכן וחכם. מקור הביטוי במדרש רבה: "ילד מסכן וחכם - זה יצר טוב ולמה נקרא שמו ילד? כי אין מזדווג לאדם אלא מבן י"ג שנה ולמעלה, ולמה נקרא שמו מסכן שאין הכל שומעין לו, ולמה נקרא שמו חכם שהוא מלמד את הבריות לדרך ישרה."
במקורות מאוחרים אף מצאנו כינוי ליצר הטוב מלאך החיים כקונטרה למלאך המוות. מי שמזכיר זאת בפירוש הוא רבי שמעון בן צמח דוראן שכותב: "ואלו הב' כחות קראו רז"ל 'מלאכים', כי יש להם מניעים רוחניים - מלאכי השרת ורוחות רעות, ועל זה אמרו - הוא שטן הוא יצר הרע הוא מלאך המות. ואם יצר הרע נקרא מלאך המות, יצר הטוב נקרא מלאך חיים. ועל זה אמרו שני מלאכים מלוין לאדם"
וקדם לו הרמב"ם בספרו מורה נבוכים: " ואחר שבארו לנו שיצר הרע הוא ה'שטן' והוא 'מלאך', בלא ספק - רצוני לומר, שהוא גם כן יקרא 'מלאך', מפני שהוא בתוך 'בני האלוהים' - יהיה גם כן יצר טוב 'מלאך' באמת; אם כן זה העניין המפורסם בדברי החכמים ז"ל, שכל אדם נלוו אליו 'שני מלאכים' - אחד מימינו ואחד משמאלו - הם 'יצר טוב' ו'יצר רע'"

העת החדשה

בספר התניא מובא שיצר הטוב ויצר הרע מקורם בשתי נפשות. לבני ישראל, לפי מחבר התניא, יש שתי נפשות, אחת נפש בהמית והשנייה היא הנפש האלוקית. והיצר הרע מקורו בנפש הבהמית. היצר הטוב מבוסס בעיקרו על המחשבה והמוח, ואילו היצר הרע מבטא את האמוציות והרגשות הספונטניים שעמם האדם נולד, שמטבעו נמשך האדם לתאוות גשמיות וגופניות. כהמשך לגישה זו, בחסידות חב"ד ובתניא בפרט מודגשת השיטה של "מוח השליט על הלב", כלומר לשלוט על הלב ועל האישיות ולכוון אותם לפי מסקנת השכל.
קרלהיינץ פורסטר

שטוטגרט

פורסטר שיחק בקבוצת הנוער של שטוטגרט, ועלה לקבוצה הבוגרת בשנת 1977. פורסטר שיחק בשטוטגרט במשך תשע עונות רצופות, בהן צבר 311 הופעות בבונדסליגה, וכבש 22 שערים. בשנת 1982 נבחר זכה בתואר כדורגלן השנה בגרמניה. בשנת 1984 זכה עם שטוטגרט באליפות הבונדסליגה.

אולימפיק מרסיי

בשנת 1986 עזב פורסטר את שטוטגרט, וחתם באולימפיק מרסיי מליגת העל הצרפתית, תמורת סכום של 3.5 מיליון מארק גרמני, שם שיתף פעולה עם חברו לנבחרת גרמניה המערבית, קלאוס אלופס. עם הקבוצה הצרפתית זכה פורסטר בשתי אליפויות צרפת, ובגביע מקומי אחד. בשנת 1990, לאחר ארבע עונות במרסיי, פרש פורסטר ממשחק פעיל, לאחר שצבר 103 הופעות במרסיי, בהן כבש שישה שערים.

קריירה בינלאומית

פורסטר החל לשחק בנבחרת גרמניה המערבית בשנת 1978. הטורניר הגדול הראשון בו השתתף היה יורו 1980, בו סייע לנבחרתו לזכות בטורניר, לאחר שהצטיין במשחק הגמר נגד נבחרת בלגיה, בו ניטרל את הכוכב הבלגי יאן קולמנס. פורסטר אף נבחר לנבחרת הטורניר. במונדיאל 1982 קרלהיינץ פורסטר לא החמיץ ולו דקה אחת, אך הפסיד עם נבחרתו במשחק הגמר לנבחרת איטליה. טורניר זה נודע בכך שבו שני אחים, קרלהיינץ וברנד, שיחקו במשחק הגמר, לראשונה מאז מונדיאל 1954, בו שיחקו פריץ ואלטר ואחיו אוטמאר. ביורו 1984 נבחרת גרמניה המערבית לא צלחה את שלב הבתים, ולמרות זאת, פורסטר נבחר שוב לנבחרת הטורניר. 
הטורניר הגדול האחרון בו פורסטר השתתף היה מונדיאל 1986, בו זכורות הופעותיו בשמינית הגמר נגד נבחרת מקסיקו, שם ניטרל את הוגו סאנצ'ס, ונגד נבחרת צרפת ברבע הגמר, שם שמר היטב על מישל פלאטיני. עם זאת, לא יכלו פורסטר ונבחרתו במשחק הגמר לנבחרת ארגנטינה, שניצחה בתוצאה 3:2 וזכתה בטורניר. לאחר מונדיאל זה, פרש פורסטר מהנבחרת, עם 81 הופעות, בהן כבש שני שערים.

לאחר הפרישה

פורסטר עסק כסוכן שחקנים מורשה.
ראיין היגה

רקע

היגה הוא ממוצא יפני, ממחוז אוקינאווה. הוא נולד בהילו, הוואי ב-6 ביוני 1990. הוא התחרה בג'ודו ומחזיק בחגורה שחורה. בנוסף, היגה סיים בהצלחה את שנות לימודיו בבית הספר התיכון וואיאקי ב-2008.

קטעי וידאו ב-YouTube

היגה ושון פוג'יושי החלו לפרסם קטעי וידאו של עצמם מבצעים ליפ סינק לשירים באמצע שנת 2006, במהלך לימודיהם בבית הספר התיכון וואיאקי. הם התקדמו במהרה ומעבר לשירים, הציגו גם מגוון רחב של תוכן קומי. מדי פעם סרטוניהם כללו הופעות אורח של טים אינוס, ראיין וילארול, קייל צ'אן וטארין נאגו.
בערב חג המולד של 2008, שני הסרטונים הפופולריים ביותר של היגה ופוג'יושי, "איך להיות גנגסטר" ו"איך להיות אימו", הוסרו מיוטיוב בשל הפרת זכויות יוצרים. ב-21 בינואר 2009, חשבון היוטיוב nigahiga הושעה באופן זמני והיגה נדרש להסיר עוד סרטונים המוגנים בזכויות יוצרים. עקב כך, הוסרו כל סרטוני הליפ סינק של היגה (מלבד "את יפה"), יחד עם רוב קטעי הווידאו האחרים שלו שכללו מוזיקה המוגנת בזכויות יוצרים. מאז, היגה התחיל להלחין את המוזיקה שהושמעה בערוץ בעצמו. "איך להיות גנגסטר" ו"איך להיות אימו" הועלו חזרה לערוץ nigahiga בשלהי אוגוסט 2009, אך הוסרו כמה ימים לאחר מכן, יחד עם "איך להיות נינג'ה" ו"איך להיות חנון". באביב 2010, "איך להיות נינג'ה", "איך להיות גנגסטר" ו"איך להיות אימו" פורסמו פעם נוספת.
אחרי שהיגה עבר ללאס וגאס על מנת ללמוד רפואה גרעינית באוניברסיטת נבדה, לאס וגאס, רוב סרטוניו הוכנו על ידו בלבד, לפעמים תוך שיתוף פעולה עם משתמשי יוטיוב נוספים. מאז 2012, היגה הקים חברת הפקות, "Ryan Higa Production Company "(RHPC) , הכוללת את שון פוג'יושי, העובדת על מנת לספק תוכן לערוץ nigahiga. ב-2016 היגה, ועוד יוטיוברים וחברים, יצרו פרודיה על להקת בנים מז'אנר הקיי-פופ הנקראת  "Boys Generally Asian".

ערוצים

ערוץ היוטיוב nigahiga נוצר ב-20 ביולי 2006 על ידי היגה, פוג'יושי, אינוס ונאגו (שנודעו כ "צוות Yabo").  עד ל-21 בדצמבר 2010, נרשמו לערוץ 3 מיליון מנויים, והערוץ היה הראשון להשיג כמות כזו של מנויים. על פי היגה, שם הערוץ שלו הוא שילוב של "Niga", שפירושו "טרוף" ביפנית, ושל שם המשפחה שלו, "היגה".
בשנת 2011 הוא יצר ערוץ שני תחת השם HigaTV, שם הוא מפרסם וידאו בלוגים וסרטוני מאחורי הקלעים. נכון ליולי 2016, לערוץ HigaTV רשומים מעל 4.2 מיליון מנויים.
בשנת 2018 פוג'יושי הודיע על פרישתו מהערוץ.
אנדרטת יוליסס ס. גרנט

היסטוריה

בשנות ה-90 של המאה ה-19 החלה אגודת צבא טנסי בפעלות ציבורית ובפעילות לאסוף מימון לצורך הקמת האנדרטה. 
אנדרטת גרנט, שהעבודה על פסליה החלה בשנת 1902 הייתה האנדרטה הגדולה ביותר שתוכננה עד אותה עת. מבנה האנדרטה תוכנן על ידי האדריכל ויליאם פירס קייסי, והפסל שבמרכז האנדרטה הוא מעשה ידי הפסל הנרי מרווין שריידי (אשר נעזר בפסל אדמונד אמאטייס לקראת סיום העבודה על הפסל). שריידי עבד על האנדרטה במשך כ-20 שנה עד מותו, מעומס העבודה, כשבועיים לפני חנוכת האנדרטה בשנת 1922. 
אורכו של בסיס האנדרטה 77 מטרים, ורוחבו 22 מטרים. האנדרטה כוללת שלושה חלקים: במרכז החלק המרכזי (הגבוה ביותר), על כן שגובהו 6.8 מטרים, ניצב פיסלו של גרנט הרוכב על סוסו "סינסינטי" - גובהו של הפסל 5.7 מטרים.
משני צדדיו של גרנט עומדי פסלי חיילי צבא האיחוד - חיילי תותחנים, רגלים ופרשים. מסביב לבמת אנדרטה המרכזית נמצאים ארבע במות קטנות שעליהן ארבע פסלי אריות ברונזה.
העבודה על מבנה האנדרטה החלה בשנת 1909, עת שהותקנו ארבע פסלי האריות. פסלי כוחות הארטילריה הותקנו בשנת 1912, חיל הפרשים בשנת 1916 ופסלו של גרנט עצמו בשנת 1920.
האנדרטה נחנכה ביום השנה ה-100 להולדתו של גרנט - ב-27 באפריל 1922. את בניית האנדרטה השלים שרי פריי על פי שרטוטיו של שריידי בשנת 1924.
בסמוך לאנדרטה מצויות שתי אנדרטאות נוספות: אנדרטת ג'יימס א. גרפילד ואנדרטת השלום.
בורגה ברנדה

בורגה ברנדה (בנורווגית: Børge Brende;‏ נולד ב-25 בספטמבר 1965) הוא פוליטיקאי נורווגי מהמפלגה השמרנית,  שכיהן מה-16 באוקטובר 2013 עד 20 באוקטובר 2017 כשר החוץ של ממשלת נורווגיה. 
הוא נולד ברולדאל  כבנם של קנוט וקארי, אביו היה מהנדס. בגיל צעיר עברה המשפחה לטרונדהיים. כשהיה בן 15 נסע לארצות הברית במסגרת חילופי סטודנטים ולמד כלכלה ומשפטים. הצטרף למפלגה השמרנית בשנת 1985, והתקבל כחבר בסטורטינג (הפרלמנט הנורווגי) בשנת 1997. בין השנים 2001–2004 כיהן כשר לאיכות הסביבה, ובשנת 2005 מונה לשר המסחר והתעשייהץ ב-2008 מונה למזכיר הכללי של ארגון הצלב האדום הנורווגי. ב-2011 הצטרף לפורום הכלכלי העולמי. ב-2013 מונה לשר החוץ וב-2017 סיים את תפקידו. שרת ההגנה, אינה מארי אריקסן סוריידה החליפה אותו בתפקיד זה.
זמן קצר לאחר מינויו ביקר ברנדה בישראל וברשות הפלסטינית, ונפגש עם פוליטיקאים ישראלים רבים בהם בנימין נתניהו, אביגדור ליברמן ויאיר לפיד בראיון למעריב אמר ברנדה: "אני מבקר פה חמישה שבועות אחרי קבלת המינוי שלי ואחת המטרות המרכזיות שלנו היא להראות את המחויבות שלנו לאזור ולישראל, וכן להראות שאנחנו מאוד רוצים להמשיך ולהעמיק את היחסים בין שתי המדינות שלנו". בשנת 2015 בירך ברנדה את הסכם המעצמות על תוכנית הגרעין האיראנית, והצהיר כי "הסכם היסטורי זה יביא לטובתה של הקהילייה הבינלאומית, המזרח התיכון ואיראן. הוא גם יסלול את הדרך לקשרים פוליטיים וכלכלים קרובים יותר איתה".
בינואר 2017 נועד עם ראש ממשלת ישראל ושר החוץ בנימין נתניהו.
יאניס אנסטיס

קריירה

אנסטיס נולד בכלקיס והחל לשחק במחלקת הנוער של פאניוניוס. הופעתו הראשונה בסגל הקבוצה הבוגרת הייתה ב-21 באפריל 2013 במשחק נגד אולימפיאקוס באצטדיון קאראיסקאקיס, בו נוצחה קבוצתו 1–2.
ב-23 בינואר 2014 חתם בא.א.ק. אתונה לחוזה של ארבע שנים. הוא שיחק כשוער הראשון של המועדון בעונת 2014/2015 שהסתיימה בזכייה בליגה היוונית השנייה, ועלה עימם לליגת העל היוונית. בסוף אותה עונה החתימה א.א.ק. אתונה את השוער הוונצואלי, אלן בארוחה כשוער ראשון. ב-21 בדצמבר 2015 ערך אנסטיס את הופעת הבכורה שלו עם א.א.ק אתונה בליגה הראשונה ביוון לאחר שבארוחה נפצע.
בשל הפציעה של וסיליס ברקאס, התחיל אנסטיס את עונת 2017/2018 כשוערה הראשון של א.א.ק. אתונה, ונכלל בקבוצת השבוע של הליגה האירופית בעקבות הופעתו מול מילאן שהסתיימה ללא ספיגה (0–0). בתחילת דצמבר היו המחלוקות לגבי הארכת חוזהו בלתי ניתנים לגישור. ובעקבות כך לא שותף אנסטיס במשחקי הקבוצה, ובסוף העונה עזב את המועדון כשחקן חופשי.
ב-5 ביולי 2018 הגיע אנסטיס לישראל וחתם בהפועל באר שבע לשלוש עונות. במשחק מול דינמו זאגרב במוקדמות ליגת האלופות ביצע אנסטיס מספר טעויות קריטיות, שבגינן ספגה באר שבע שערים והובסה 0–5, וב-31 באוגוסט 2018 שוחרר מהקבוצה מבלי ששיחק בליגת העל.
ב-26 בנובמבר 2018 חתם אנסטיס לשנתיים בגטבורג מליגת העל השוודית.
דואר רומניה

דואר רומניה (רומנית: Poşta Română) היא חברת הדואר של רומניה, השייכת לממשלה. החברה אחראית על אספקת דואר ברומניה, כמו כן אמונה על הנפקת הבולים.
החברה מספקת מגוון רחב של שירותים, כגון: לוגיסטיקה, המרת מטבע, פיתוח תוכנה וייעוץ לגופים שונים בנושאי דואר.
אליזבט ויז'ה-לה ברן

חייה

אליזבט ויז'ה נולדה בפריז לצייר לואי ויז'ה. כבר בימי ילדותה אביה התלהב מציוריה והתנבא כי תהיה ציירת. ב- 1768 אביה נפטר ואמה נישאה לז'אק פרנסואה לה סאבר, שהיה תכשיטן עשיר. אליזבט החליטה ללכת בדרכו של אביה ולהיות ציירת. בגיל חמש עשרה כבר הייתה ציירת מבוקשת, וציירה דיוקנאות של אנשי האצולה של תקופתה. ב- 1775 הציגה בפני האקדמיה המלכותית לציור ולפיסול שתי תמונות של דיוקנאות, והוזמנה להשתתף בתערוכה של האקדמיה. ב-7 באוגוסט של אותה שנה נישאה לז'אן-בטיסט פייר לה ברן, שהיה צייר אך עסק בעיקר במסחר בתמונות. ב- 1781 נסעה עם בעלה לפלנדריה ולהולנד, עקבה אחרי הטכניקה של הציירים הפלמים וההולנדים, וציירה שם דיוקנאות של אנשי אצולה. שמה הלך לפניה והיא הוזמנה לארמון ורסאי כדי לצייר את דיוקנה של המלכה מארי אנטואנט. היא ציירה גם את המלכה בחברת ילדיה ואת אנשי האצולה של בית המלכות. ב-31 במאי 1783 התקבלה כחברה באקדמיה המלכותית לציור ולפיסול, בהמלצת לואי השישה עשר מלך צרפת.
באוקטובר 1789, בעטיה של המהפכה הצרפתית, נמלטה אליזבט ויז'ה לה ברן מפריז עם בתה ג'ולי (שנולדה בשנת 1780), והשאירה מאחריה את בעלה, את כל ציוריה ואת כל רכושה. היא התגוררה לחלופין ברומא, וינה ובסנקט פטרבורג, שם ציירה את דיוקנה של יקתרינה הגדולה מלכת רוסיה, והתקבלה לאקדמיה לאמנות של העיר. ב-1802 שבה לצרפת וב- 1805 ציירה את דיוקנה של קרולין מורה, שהייתה אחת מאחיותיו של נפוליאון הראשון. היא ביקרה באנגליה וציירה את דיוקניהם של אנשי אצולה בריטיים, ובהם את זה של המשורר לורד ג'ורג' ביירון.
אליזבט ויז'ה לה ברון רכשה בית בעיירה לובסיין שבקרבת פריז והתגוררה שם עד 1814, כאשר שבה להתגורר בפריז. ב-1835 וב- 1837 פרסמה את זכרונותיה שהפכו למסמך בעל חשיבות רבה במה שנוגע לחייהם של אמנים בני תקופתה. היא נפטרה בפריז ב-1842 ונקברה בבית העלמין של לובסיין.
צפון ח'וראסאן

נגישות

פרק זה דורש עריכה. אתם מוזמנים לתרום לוויקיפדיה ולערוך אותו. 
המרחק מבירת איראן - טהראן לבירת המחוז - בוג'נורד הוא 705 קילומטרים וניתן לעבור מרחק זה באמצעות שתי דרכים מרכזיות. הדרך הראשונה היא באמצעות מכונית, לסוע דרך כביש 44 ולאחר כ5 שעות לרדת לכביש 22. הדרך השנייה היא לטוס בחברת איראן אטרק אייר Iran's Atrak) (Air משדה התעופה הבינלאומי על שם האמאם ח'ומייני, המרוחק 45 קילומטרים מהעיר, או לחלופין משדה התעופה הבינלאומי מהרבאד הממוקם במערב העיר. משך הטיסה הוא כשעה ועשרים. כמובן שגם אפשר ללכת את כל 705 הקילומטרים ברגל אך זמן ההליכה הוא 143 שעות - כמעט שישה ימים של הליכה רצופה.

פארק גולסטאן

פארק גולסטאן היא שמורת טבע הנפרשת על שני מחוזות, מחוז צפון ח'וראסאן ומחוז גולסטאן משם נגזר שמה. שטח השמורה הוא כ-92,000 דונם ורובה נמצאת בשטח מחוז צפון ח'וראסאן. הגן מפורסם בזכות היונקים הרבים והנדירים שחיים בו דוגמת הנמר הפרסי, שנמצא בסכנת הכחדה בגלל ציד לא חוקי והרעלות של רועי צאן ובקר מהכפרים הסובבים את השמורה. חיות משק היא פרנסתם היחידה שנמצאת בסכנה בגלל הנמרים.

גבולות

מחוז צפון ח'וראסאן גובל עם מדינת טורקמניסטן. כיוון שאיראן נחשבת מדינה ידידה לטורקמניסטן ובניהן הסכמי סחר גדולים הגבול שקט. 63 קילומטרים מהגבול שוכנת עיר הבירה של טורקמניסטן,אשגבאט.
מחוז צפון ח'וראסאן גובל גם במחוזות: ח'ורסאן רזאוי, סמנאן וגולסתאן.
ייבוש פרחים

ייבוש פרחים היא פעילות הנעשית כתחביב או באופן מסחרי, ובמסגרתה נלקחים פרחים טריים ועוברים תהליך של ייבוש, המאפשר שימור שלהם לאורך זמן, ושימוש בהם לאספנות וכן כקישוט לכרטיסי ברכה וספרים, ועיצוב בטכניקת הדקופאז'.
ייבוש פרחים ושימוש אמנותי בהם היה אופנתי במיוחד בתקופה הוויקטוריאנית.
מסוף המאה ה-19 עד אמצע המאה ה-20 התקיימה בארץ ישראל ובמדינת ישראל תעשיית חפצי נוי משובצים פרחים מיובשים כמזכרות תיירותיות. לפני קום המדינה היו אלו בעיקר חוברות תמונות מנופי הארץ אשר עוצבו בצמחים מיובשים. מפעל "הצבי" בקיבוץ מעיין צבי ייצר חפצי נוי שונים משובצים פרחים מיובשים.
בשנות ה-70 נפוצה בישראל מלאכת יד בגני ילדים ובבתי הספר אשר עשתה שימוש בפרחים מיובשים, למשל ליצירת סימניות שקופות ותליונים המכילים פרחים מיובשים.
הדרך הנפוצה והוותיקה לייבוש פרח היא לשים אותו בין שני דפי נייר בתוך ספר עבה. לאחר כעשרה ימים הפרח מתייבש. דרך נוספת היא הנחת הפרח בקופס סגורה יחד עם סיליקה ג'ל - חומר סופח לחות המייבש את הפרח בלי לפגוע בצורתו. דרך שלישית היא ייבוש הפרח בתנור מיקרוגל.